
[bookmark: TITTEL]55/46/0/0 og 55/14/0/0 Bruksendring, lienvegen 314 Geilo - Ny tilbakemelding på søknad
[bookmark: Start]Hei! Viser til innsendt søknad den 10.02.2026 og tilbakemelding den 20.04.2026. Viser og til telefonsamtale der det var ønskelig med tilbakemelding på om innsendt dokumentasjon var ok. Kommunen beklager at det har tatt lang tid før vi kom med tilbakemelding. 

Hva søkes det dispensasjon fra: 
Det første kommunen lurer på er hva den søkes dispensasjon fra. Ut ifra dispensasjonssøknaden sendt inn den 10.02.2026 er det ikke klart for kommunen hva det egentlig søkes om, og hva konkret tiltak dispensasjonen skal gjelde for. 
Søkes det om dispensasjon fra arealformålet- LNF?
Dersom det er tilfellet, er det ikke mulig å søke om dispensasjon fra arealformålet LNF uten et konkret tiltak. Kommunen kan ikke se at det er beskrevet et konkret tiltak dispensasjonen eventuelt skulle knyttet seg til.

Søkes det om bruksendring fra bolig til fritidsbolig? 
Det var ikke tydelig i den opprinnelige søknaden, men som kommunen kan se at det i tilsvaret til nabomerknadene blir opplyst om at «omsøkt tiltak gjelder bruksendring av eksisterende bygning fra helårsbolig til fritidsbolig». Slik kommunen tolker den tilbakemelding behandles søknaden som en bruksendring, og tilbakemeldingene i dette brevet knytter seg til en bruksendring fra bolig til fritidsbolig. 

Bemerker innledningsvis at Hol kommune er, og har vært svært restriktive med å gi bruksendring fra bolig til fritidsbolig. Minner og om at bruksendring gjelder bygg, og ikke eiendommen (eiendommer kan ikke bruksendres). 
Viser og til kommunen sitt prinsippvedtak om bruksendring fra bolig til fritidsbolig; Bruksendring - prinsippsak 25-11-2005

Dersom dette er tilfellet, og dere søker om bruksendring av eksisterende bolig til fritidsbolig vil en eventuell gitt dispensasjonen falle bort dersom det er tenkt å rive huset som står på eiendommen i dag. 

Søknad om konsesjon: 
Det ble sendt inn søknad om konsesjon den 20.04.26. Jeg har fått en midlertidig tilbakemelding fra den som behandler slike søknader i kommunen: 
«Buplikt følgjer av lokal forskrift om nedsett konsesjonsgrense jf. konsesjonslova § 7, ikkje nasjonal konsesjonslov. Føremålet er å sikre at bustadhus som er eigna vert brukt som heilårsbustad og ikkje til fritidsbruk, arealføremål betyr ikkje noko, det er kva bygget faktisk er som avgjer. Konsesjonsvedtak gjeld ut frå bygg som er på eigedomen, og følgjer juridisk person – ikkje eigedomen. Dvs. at det har ingen verknad for neste eigar, viss dagens eigar Hallingnatten AS får unntak frå buplikt no pga dårleg standard på bygg. Viss dei set opp nytt bygg gjeld heller ikkje konsesjonsvedtaket, då er faktisk grunnlag for vedtaket endra»

Det ble og gitt tilbakemelding om at det må brukes et eget søknadsskjema for konsesjon som det er krav om. 

I forbindelse med søknad om bruksendring fra bolig til fritidsbolig er det følgende mangler som må oppfylles/dokumenteres: 

1. Aktsomhetsområder: 
Ved en søknad om bruksendring stiller TEK17 strenge krav om at eiendommen skal være sikret mot naturfarer. I dette tilfellet er det flere slike farer, og det må dokumenteres at sikkerhetsnivået er tilfredsstillende før kommunen kan godkjenne endringen. Slik kommune ser det er det følgende aktsomhetsområde: 
· Aktsomhetsområde for jord- og flomskred: I TEK17 § 7-3. 
· Aktsomhetskart for flom: TEK17 § 7-2. 
2. Støy: Eiendommen ligger tett opp til riksveg 7. I gjeldene kommuneplan er det bestemmelsen i § 1.5 om at Miljøverndepartementets retningslinjer T-1442/2012 «Støy i arealplanleggingen» skal legges til grunn. Minner om at ved en byggesaksbehandling skal det godgjøres og dokumenteres at tilfredsstillende støyforhold er oppfylt, jf. byggeteknisk forskrift. 
3. Vann- og avløp: Knyttet til vann og avløp kan ikke kommunen se at det foreligger noe godkjent løsning for vann og avløp. Dersom dere mener det må dere sende inn dokumentasjon som viser dette. Dersom det ikke foreligger noe godkjent vann- og avløpsløsning må dette foreligge før vi kan godkjenne bruksendring. 
4. Avkjørsel: Kommunen gav tilbakemelding om at det må foreligge godkjent avkjørsel. Ved tilbakemelding den 20.04.26 ble det vedlagt et brev fra Statens vegvesen datert den 10.12.2007 med overskrift «Flytting av avkjørsel» og «Endring av avkjørselstillatelse – godkjenning gnr. 55 bnr. 14 i Hol kommune». Det gjelder for gbnr. 55/14, den omsøkte boligen ligger på gbnr. 55/46. Ut ifra flyfoto over eiendommer kan ikke kommunen se at det er etablert noe atkomst til verken bnr. 14 eller bnr. 46. Viser til pbl. § 27-4 om at «Før opprettelse eller endring av eiendom til bebyggelse eller oppføring av bygning blir godkjent skal byggetomten enten være sikret lovlig atkomst til veg som er åpen for alminnelig ferdsel eller ved tinglyst dokument eller på annen måte være sikret vegforbindelse som kommunen godtar som tilfredsstillende». Slik kommunen ser det er det ikke tilfredsstillende atkomst til eiendommen per i dag, og det er opp til tiltakshaver å sørge for å legge frem dokumentasjon som viser til at atkomsten er tilfredsstillende. 
5. Dispensasjon fra vassdrag: I kommuneplanens arealdel sine bestemmelser, punkt 1.7 er det byggeforbud langs vassdrag. I større vann og vassdrag i LNF-områder er byggegrensa 100 meter, langs mindre tjern, dammer og bekker er byggegrensa 50 m. Videre følger det av bestemmelsen at det byggeforbudet gjelder for «Alle bygge- og anleggstiltak som er nevnt i plan- og bygningsloven § 20-1 nr. a, d, j, k, l og m». Det vil si at det må søkes om dispensasjon om byggegrense fra vassdrag da den og gjelder for bruksendring jf. pbl. 20-1 bokstav d. 
6. Dispensasjon fra byggegrense mot veg: Minner om at det er byggegrense mot riksveg på 50 meter. I dette tilfellet ligger hele gbnr. 55/46 og deler av gbnr. 55/14 ligger innenfor denne byggegrensen.  Dersom det skal gjennomføres byggetiltak kan det bli aktuelt å søkes om dispensasjon fra denne byggegrensen, det skal i det tilfellet søkes til Statens Vegvesen. 
7. Ansvarsrett: Ved en bruksendring til fritidsbolig stilles det og krav om at søknad, prosjektering og utførelse av bruksendringen forestås av foretak med ansvarsrett. Det er for å sikre en faglig forsvarlig vurdering, søknadsprosess og gjennomføring. 
8. Tekniske krav: Bygningen må og oppfylle krav i byggteknisk forskrift (TEK17) ved bruksendring til fritidsbolig. Dersom det er noen tekniske krav en ikke klare å oppfylle kan en søke om unntak fra krav, men en kan ikke regne med å få unntak fra krav som går på helse og sikkerhet, f.eks krav til rømningsveier. 

Kommunen tar også et forbehold om at det kan være andre ting som dukker opp når vi saksbehandler som er av relevans som vi ikke nevnte i dette brevet.

Kommunen ønsker gjerne en bekreftelse på om vi skal behandle søknaden om dispensasjon fra bolig til fritidsbolig med de opplysningen som foreligger, eller om vi skal avvente til det sendes inn dokumentasjon som beskrevet over. 

Når det søkes om dispensasjon fra bolig til fritidsbolig er den en søknad som sendes på uttale til Statsforvalteren i Østfold, Buskerud, Oslo og Akershus og Buskerud fylkeskommune og eventuelt andre berørte myndigheter. De har fire uker med å komme med en uttalelse. Minner og om at gebyret for dispensasjon som sendes til ekstern høring er pr. 2026 er 21700,-. Det kommer i tillegg til et byggesaksgebyr. Gebyret betales fult ut uavhengig av om en byggesak og/eller dispensasjon blir innvilget eller avslått. 



Med hilsen

